ISANDA LAUAS
Tere tulemast saatesse!
Seekordne külaline tuleb Satakunnast, Kokemäelt.
Tere tulemast Hannu Puustelli! - Tänan!
Teil toimub seal selline spordisari nagu "Kokemäe kõva vägi".
Kuidas Kokemäe sportlastel selles läinud on?
Ma arvan, et on jäädud Satakunta maakonna piiresse
ja kaugemale pole püütudki jõuda.
Aga nüüd alustame saadet nii nagu ikka alustame.
Räägime su elu algetappidest - kus ja millises peres sa sündisid?
Mul oli eesõigus sündida perre,
kus mu vanemad said usklikeks, kui ma olin 3-4-aastane.
Isa teenis kohalikus nelipühi kirikus vanematekogus.
Ka ema teenis samas kirikus. Meid oli kokku 7 last.
Lapsest peale käisime koosolekutel kaasas.
Alustasime pühapäevakoolist.
Pühapäevakool kestis üsna pikalt.
Mul kestis see kauem.
Käisin pühapäevakoolis 15-eluaastani.
Alustasin kuskil 8-aastaselt.
- Sa tegid oma usuotsuse üsna noorelt?
Jah. 8-aastaselt saingi usklikuks.
Mäletan seda päeva ja õhtut, kui andsin oma elu Jeesusele.
Tulime koju
ja autost välja astudes läksin mööda põlluteed kõndima.
Tundsin, otsekui kogu maailm on mu ees valla.
Noore poisi süda rõõmutses selle pärast,
et kõik patud oli andeks saadud.
- Ka su vanemad rõõmutsesid? Jah ikka.
Nad rõõmustasid,
sest ka mu õde ja hiljem ka vend said usklikeks.
Sa lugesid usinalt Jumala Sõna, sest sa olid usklikust perest.
Sa käisid ka pühapäevakoolis.
Aga siis saabus päev, mis kõik selle segi lõi.
Jah.
Ma käisin pühapäevakoolis.
See algas kell 10 ja kell 11 algas päris jumalateenistus.
Algul mindi pühapäevakooli ja sealt edasi põhiteenistusele.
Käisin niimoodi 15-aastaseks saamiseni.
Mäletan, et olin 15-aastane
ja olin ühel hommikul pühapäevakoolis.
Hingevaenlane tuli ja naeris mu üle:
"Nii suur mees ja käib veel pühapäevakoolis!"
Sealt hakkas kõik mul allamäge minema.
Usk kadus ja ma libisesin tasapisi maailma.
Hakkasin elama ilmalikul moel.
Mida sa siis mõtlesid, kui kuulsid seda häält,
aga ei näinud ühtegi inimest?
Aga sa kuulsid inimese häält, kes seda ütles. Mida sa mõtlesid?
Koguduses räägiti palju hingevaenlase tegevusest.
Sain kohe aru,
et vaenlane proovib mind saada enesele.
Ja saigi 6 aastaks.
See on märkimisväärne asi,
kuidas Saatan proovib meid konksu otsa saada.
Jah. Mitmeti on ta seda ka saanud.
Tagantjärele, kui olen vaenlase häälest aru saanud,
pole ma selle lõksu enam langenud.
- Oled õppinud sellele vastu seisma.
Vanemad selle üle ei rõõmustanud,
kui nägid poega vales suunas minemas?
Ei.
Ma olen tänulik selle eest,
et mu isa ja ema ei noominud mind selle eest,
vaid armastasid mind ikkagi.
Nad said küll aru, et Hannu on läinud maailma.
Ma käisin tantsuõhtutel. Olin kõva tantsulõvi.
Ka napsitamine tuli mängu.
Mul oli ka juhiluba.
Mäletan, et kui oli kehv ilm,
siis isa viis mind autoga sinna me külas olevasse baari.
Olen selle üle täiskasvanuna mõelnud, kui isa on juba taevas,
et kui tore tegu see isa poolt oli. See mõjus rohkem, kui keeld.
Ta peegeldas oma usku ka oma igapäevaelu kaudu.
Jah.
Olen imetlenud seda, kuidas isal oli selles olukorras tarkust.
Ta teadis, et heaga saavutab rohkem,
kui vastuseisuga.
See allamäge minek kestis 6 aastat ja siis juhtus midagi.
Mis juhtus ja kuidas juhtus?
Olin saanud 21-aastaseks ja olin juba abielus.
Naine oli saanud usklikuks 3 kuud varem.
Me olime ühel teenistusel Poris.
Poris rääkis võimas evangelist Naimi Ahvenainen.
Siis oli jutlustajatel komme käia inimesi pingiridadest "püüdmas".
Küsiti: "Kas oled usklik või ei?"
Nägin, et Naimi pööras lavalt pilgu minu poole.
Ütlesin oma naisele: "Kohe näed, kuidas Naimi tuleb mind püüdma".
Naimi tuligi lavalt maha.
Istusin Pori nelipühi kirikus saali keskel.
Ta tuli küll mu poole, aga minuni jõudes pööras mulle selja
ja kõnetas teisel pool olevat inimest.
Siis äkki pöördus aga minu poole ja küsis: "Kas noor mees on usklik?"
Mõtlesin, et valetan Naimile, et olen usklik, et temast lahti saada.
Aga ma ei suutnud seda teha, mistõttu ütlesin: "Ei ole."
Naimi ütles: "See oli aus vastus. Jeesus päästab sind varsti."
Paari-kolme nädala pärast olin ühes teises nelipühi koguduses.
Seal ma andsingi oma elu Jeesusele.
See oli tõesti tore hetk.
Naimi tegi hästi, et ei hakanud mind kohe "püüdma",
vaid ta usaldas Jeesust.
Sa nägid, et ta vaatas sind.
Naimi sai Püha Vaimu käest selle punkti, kuhu ta peab vaatama.
Just.
Olen mitu korda selle asja üle järele mõelnud.
Olen 30 aastat käinud mööda Soomet ja jutlustanud kogudustes.
Kuna ma olin olnud väikesest peast koguduses,
siis ma olin harjunud nägema "ohvrit", et tuleb minna selle juurde.
Ma nägin, kuidas Naimi vaatas mind selgelt ja sügavalt.
Ma arvasin, et ta tulebki mu poole. Ja nii juhtuski.
See oli tore, et Naimi tuli.
Sest sellest peale muutus su elu lõplikult
ja on niimoodi kestnud Jumala ligiolus tänini.
Sa olid oma isa ettevõttes traktorite ja muude masinate peal.
Mida te tegite?
Tegime mitmesuguseid asju.
Meil olid põllumajanduslikud traktorid koos mitmete tarvikutega.
Tollal olid paljudes kodudes omad veskid.
Käisime ka kodudes kottide viisi jahvatamas.
Tegime seda mitu aastat.
Siis tegime metsatöid.
Siis tegime põllul sügis -ja kevadkündi ning teisi töid.
Tegime talviti adraga töid.
Me tegime inimestele igasuguseid töid.
See oli tore, et 15-aastaselt ja isegi nooremana
sain olla neil töödel kaasas.
Seda tööd saatis suur edu. - Jah.
Oli palju kliente ja sulle ka meeldis see töö?
Jah. Mulle meeldisid juba üsna noore poisina masinad.
Õppisin naabrimehe juures traktoriga sõitma. See jäi mulle külge.
Nii saigi minust hiljem masinamees.
Sa tegid mingile firmale ka allhanget.
Olin 20 aastat firma Puolimatka Pori piirkonna kontoris.
Meil tehti suuri ehitustöid. Ehitati üles ka linnaosi.
Tegime ka kõikvõimalikke maaehitustöid.
See oli huvitav töö.
Sa arvasid, et see võiks veel pikalt kesta.
Aga siis puutusid kokku tõsiasjaga, mida sa nüüd hiljem mõistad,
et Jumal tahtis muuta su elu suunda.
Ma sain juba noorelt kutse.
Mäletan, kuidas ma 10-aastase väikese poisina
pidasin naabrilastele ja oma õdedele-vendadele
suuri koosolekuid.
Tegin pappkastist lõõtspilli ja mängisin seda.
Siis me laulsime ja ma jutlustasin neile.
Nad pidid meelt parandama.
Ma palvetasin nende eest.
See kutse algas väikesest poisist.
Sain üsna noorelt kutse evangeelsele tööle.
Kui ma töötasin Puolimatka firmas, siis see kutse aina tugevnes.
1986. a alguses, olles 36-aastane,
otsustasin hakata täiskohaga evangelistiks.
Sul oli naisega kindlasti omavaheline vestlus stiilis:
'"Stop! Kust me oma sissetuleku saame?"
Kas oli selline jutuajamine? - Oli.
Olin just ehitanud meile uue maja Kokemäele.
Ostsin meile oma kodukoha ja lõin selle üles.
Mul oli tollal võlga oma 200 000 marka.
Müüsin tol ajal oma ettevõtte maha ja sain sealt raha.
Mulle isegi helistati sooviga mu ettevõtet osta.
Nii et jah, me pidasime neid jutuajamisi,
samas, kui naabrid ütlesid, et Hannu pere sureb nüüd nälga.
Aga peab tõdema, et kuigi ma loobusin maisest tööst,
on Jumala õnnistus olnud sellest ajast niivõrd suur,
et oleme igal päeval kenasti hakkama saanud.
Ehk siis, otsides esiti Jumalariiki, laabuvad ka kõik muud asjad.
Kuulsin mitmel korral naabreid ütlevat:
"Hannu ise annab või otsad, peaasi, et kogudusel läheks hästi!"
Sul tekkis igatsus kadunud hingede järgi,
mis on tähtis asi.
Jah. Olen küll olnud koguduse pastor ja karjane 30 aastat,
aga mul on ka tugev evangelisti kutse.
Kui ma 3 aastat tagasi pensionile jäin,
siis see evangelisti kutse mu sees vaid uuenes,
viimaks jõudsalt edasi evangeeliumi sõnumit.
Tahaks siinkohal küsida,
et kui Piiblis räägitakse evangelisti, prohveti jne. ülesannetest,
aga pole ressursse, et pidada palgal ühte pastorit,
siis mis sa arvad, kui suur puudujääk see on?
See on tõeliselt suur puudus täna.
Olen selle pärast mures.
See on murettekitav, et kogudused arvestavad kõike rahas.
Olen olnud 50 aastat nelipühi ärkamise sees.
Olen märganud, et kui kogudus ja usklikud astuvad ususamme,
siis Jumal käib alati kaasas.
Ka väiksemates kogudustes peaks julgema teha ususamme
pastori palkamiseks.
Kui palgata pastor või evangelist,
siis kindlasti kogetakse õnnistusi ja raha tuleb.
"Preester toob leiva endaga kaasa", nagu öeldakse.
Ehk siis see ongi see, et peaks julgema käia vee peal.
- Täpselt nii!
Mitmetes kogudustes on aga aasta algul tehtud nii range eelarve,
et seal ei suudeta mitte midagi teha.
Palvekoosolekud peetakse ka tavakoosolekute ajal.
Inimesed on mingis mõttes heitunud,
sest nad kogevad kirikusse minnes,
et kui nad midagi ei anna, siis see kõik laguneb koost'.
Ja see Jumala lapse vabadus läheb kergesti kaduma.
See tõesti kaob.
Minu meelest peaks kogudus elama rõõmsalt, vabalt ja vabatahtlikult.
See ei tohi kunagi olla sunduslik.
See ei saa olla ka karm.
Jah, Püha Vaim peab olema kohal
ning rõõmsameelsus ja inimlähedus peaksid olema tuntavad.
Kui kuulaja tuleb sinna ükskõik, millisest olukorrast,
siis ta kogeb, et teda aktsepteeritakse seal.
Rääkisime enne ka muusikast ja muusika tähtsusest selles tervikus,
kus kuulutatakse evangeeliumi.
Millised kogemused sul sellega on?
Muusikal on tingimata tähtis koht koguduse elus.
Kui mõelda kogudusele ilma muusikata,
siis väiksemates kogudustes on mindud seda teed,
et üks laul alguses, siis on jumalateenistuse algus,
siis veel üks laul, siis jutlus ja siis lõpulaul.
Kui sedagi on.
Mu meelest muusika peab olema. Võimalusel mitmekülgne muusika.
Kuid see muusika peab sobituma ka selle olukorra või teenistusega.
Näiteks ärkamiskoosolekutele ei sobi ülistuslaulud.
Tänapäeval tehakse viga, et lauldakse ainult ülistuslaule.
Muusikaga peaks alustama nii, et see toidaks alguses ihu ja hinge.
See muusika peaks olema hooguandev.
Ja kui õhk on juba üles köetud, võib teha ka ülistusmuusikat.
Siis lõpu poole, kus Jumala Vaim hakkab mõjutama.
Sellel ei peaks olema ajalisi piire.
Kui Püha Vaim tahab, võib see kesta kasvõi 2-3 tundi.
Siin peaks olema vabadus.
See on tõsi.
Aga Soomes minnakse nn. kirikliku kava järgi.
Kui see läheb pikemaks kui 1,5 tundi, siis paljude jaoks on see liiga pikk.
1 tund ja 15 minutit, see kannatatakse veel välja.
Aga kui läheb pikemaks,
siis hakatakse kella vaatama, et millal kord see teenistus lõppeb?
Ma olen käinud Venemaal, Tais, Austraalias ja Paapua Uus-Guineas.
Paapua Uus-Guineas olid pikad koosolekud.
Seal kestis kõik kokku 3 tundi. Kellelgi polnud kuhugi kiiret.
See on märkimisväärne. Nii on ka Aafrikas ja mujal.
Meil aga on heaolu ühiskond, mis on oma mõju avaldanud.
Usk on justkui elukindlustus, mille tõttu peab käima kirikus.
See on kui elukindlustus, mis tagab mulle teekonna taevasse.
See on õige.
Olen märganud ka,
et mitmete jaoks on koguduse elust saanud kui religioosne rituaal:
"Ma käin seal, kas ma siis saan sealt midagi või ei.
Aga ma käin, et keegi ei küsiks, kus ma olen olnud?"
Vahetevahel peab käima seal, et mingi linnuke kirja saada;
et mingit kava täita.
Minu arust, kui minna koguduse ellu, tuleb minna sinna palvetades.
Ja ka kodus palvetada,
et Jumal õnnistaks kõiki kõnelejaid, lauljaid ja teisi asjaosalisi,
et saada sinna koosolekule täielik Jumala ligiolu.
Just nimelt!
Meil peab olema vaimulik nälg ja igatsus olla Jumala lähedal.
Siis see hakkab ka süttima.
Just nii!
Me korraldame mitmeid Püha Vaimu õhtuid ja muid üritusi.
Inimesed tulevad nendele erimoel kogema Jumalat.
Näiteks pühapäeval peetakse päevastel koosolekutel piiblitunde,
olgu see siis kas kuiv või elav.
Aga õhtuti oodatakse, et Jumal võiks ilmuda kohale.
See on nii tähtis, et me valmistuksime hoolega palveteks,
sest me sõltume Jumalast.
Jeesus andis eeskuju.
Ta jutlustas, õpetas ja tervendas haigeid.
Me peaks võtma eeskuju sellest,
et Jumal tuli siia maailma meie keskele
tooma päästesõnumit, tervendama haigeid
ja aitama kannatajaid.
Samuti välja ajama rüvedaid vaime.
Samad ülesanded andis Jeesus kogudusele ehk meile.
Me peame julgema neid täita.
Isegi, kui me kohe ei näe,
et haiged terevenevad, kui neile käed peale paneme.
Aga ma olen märganud seda, et kui on mingis olukorras palvetatud,
siis olen kogenud,
kuidas Jumala Vaim on öelnud haigetele:
"Nüüd Jumal alustab sinus oma tööd.
See võtab veidi aega, aga mõne hetke pärast oled sa terve".
Nii on juhtunud. Vahel paranetakse hetkega.
Selle eest, kelle eest palutakse,
usub usuvaimus, et Jumal on ta juba tervendanud.
See saab olema mingil hetkel, aga see käib Jumala ajagraafiku järgi.
Me peame uskuma,
et mida rohkem me haigete eest palvetame,
seda rohkem neid terveks saab.
Aga mida vähem,
siis seda vähem me ka näeme neid imesid.
Ma olen vahel öelnud, et kui ka 10 palvet ebaõnnestuvad,
siis 11-nes ikka õnnestub ja see on parem, kui null.
- See on õige.
Jumal vastutab oma Sõna eest ka haigete puhul.
Peale seda, kui said 36, oled olnud vabakutseline evangelist.
Oled käinud mööda Soomet mitmes paigas.
Kus sa oled käinud?
Olen Soome kogudused risti-põiki läbi käinud.
Põhjast lõunasse ja idast läände.
Üsna palju.
Kõikides pole käinud, aga väga paljudes küll.
Teatud kogudustes käin süstemaatiliselt kogu aeg.
- Käid ka välismaal ja Venemaal?
Olen Venemaal käinud, Tais ja Austraalias konverentsil kõnelemas.
Austraalias ka koosolekuid pidamas.
Paapua Uus-Guineas olime üle kuu aja ringreisil.
- Sa ütlesid, et kui sa jutlustad ja kõneled,
siis Püha Vaimu vägi on üks tähtis element
su jutlustes ja su töös.
Mida sa oled tähele pannud? Kas Jumal on tegutsenud?
Jah. Mida julgemini ja avalikumalt ma Püha Vaimu täiusest kuulutan.
Ma käisin Austraalias ja seal olles juhtus üks huvitav lugu.
See oli aastavahetus 2004/2005, kui me seal olime.
Brisbanes oli koosolekute sari.
Pühapäevase koosoleku lõpus kogesin,
kuidas Jumala Vaim käskis edasi öelda,
et igaühe, kes sel õhtul ette tuleb, täidab Jumal Püha Vaimuga.
Ütlesin selle peale "Aamen!"
Ma ei saanud veel kantslist tulemagi,
kui üks lühem, keskealine proua tuli sinna kantsli juurde,
vaatas mulle otse silma sisse ja ütles: "No nii, õpetaja,
ma tahan saada täidetud Püha Vaimuga.
Ylivainio täitis meid kord ujula basseinis uue võidmisega.
Niilo ei saanud mind täita Püha Vaimuga.
Ma olen olnud kümnete pastorite käte all
ja pole ikka Püha Vaimuga täitunud
ja sina ütled, et täna saab täituda".
Mõtlesin endamisi, mida selle peale kosta,
kui Püha Vaim ütles: "Pane käed naise peale ja palveta!"
Ma panin käed selle naise peale ja palvetasin.
Naine kukkus põrandale
ja hakkas võimsalt rääkima uutes keeltes.
Inimesed tulid joostes altarile ja paljud said täidetud Püha Vaimuga.
See oli Austraalias.
Samas olen viimastel aegadel kogenud seda sama Soomeski
mitmel pool.
Pori vabakirikus said mitmed Püha Vaimuga täidetud.
Lavias sai esimesel korral 1 inimene Püha Vaimuga täidetud.
Samuti ka Kokemäel ja teisteski kohtades
täitusid inimesed Püha Vaimuga.
Peab julgema palvetada selle eest ja sellest rääkida.
Kui me ootame ärkamist, siis sellised asjad peaksidki toimuma.
Õige! See on kõige A ja O.
Sest Piibel õpetab, et parandage meelt
ja siis te saate Püha Vaimu anni.
Kui te saate ristitud ja lähete kogudusse,
siis te saate Püha Vaimu anni.
Kõigile tõotatud anni.
Vanas Testamendis on koht, kus on kirjutatud:
"Ma süüdistan teid, preestrid".
Mingil moel peavad Jumala Sõna kuulutajad
ja ka vanematekogu ning teised seal taga toetajad,
liikuma edasi selle eesmärgiga, et ärkamine tuleks.
Just see, millest me oleme rääkinud, et see saaks teoks.
See on õige.
Ja ütleksin nii, et Jumala Sõna kuulutajad,
pastorid, vanematekogu vennad ja evangelistid
on selles asjas võtmepositsioonil.
Me peaksime olema aktiivsed, julged ja innukad selles ülesandes,
et me kuulutaksime Püha Vaimu täiust,
armuande ja muud.
Sest kogudus ilma armuandideta on puudulik.
Näiteks Korintose koguduses olid olemas kõik armuannid.
Kui lugeda Piiblist Korintose koguduse kohta,
siis seal oli ka suuri puudusi.
Aga kõik 9 armuandi toimisid.
See on suur asi.
Ma olen pidanud koosolekuid,
kus inimesed pole julgenud uksest sisse minna,
kuna kardavad, et pastor paljastab kohe nende patud.
Neid koosolekuid on olnud mitu.
Kuulutasin kord Pietarsaaris Jumala Sõna.
Seal valitses prohvetlik õhkkond.
Üks mees käis muudkui edasi-tagasi, sisse ja välja,
kuniks tuli lõpuks ja parandas meelt.
Ta koges sealset väge.
Kuid see, mida ütlesid, kehtib laiemaski mõttes,
et on selliseid, kellel on armuannid, teadmisesõnad ja muud sellised;
neid, kes näevad väga selgelt.
Sel juhul tekkibki hirm,
et nad võivad inimest ja tema patte läbi näha.
Just nimelt.
Altarile on tulnud palju selliseid inimesi,
kes on tahtnud, et palvetaksin neile Jumala õnnistusi.
Aga Jumala Vaim on keelanud palvetada seda,
kuna nende inimeste eludes on pattu.
Siis olengi öelnud, et:
"Parandame esmalt nendest pattudest meelt."
Sest paljud loobuvad pigem päästest, kui et saavad paljastatud.
Sest mõelda vaid, kui keegi kõrvalt seda kuuleb!
Me peame olema julged, sest Jumal kasutab meid,
kui me rakendame Jumala Sõna ehtsalt, julgelt ja alandliku meelega.
Jumalal on määratud asjad, mis peavad olema -
andeks andmine ja palumine jne.
Kui neid ei tehta, siis asi ei õnnestu.
Ei. Kindlasti mitte.
Piibli järgi peab uue lepingu kogudus olema ülempreestrite kogudus.
Me peaksime õpetama kogudust kogema seda
ja tegutsema preesterluse vaimus.
Et nad tunnistaksid ja paneksid käsi palvetatavate peale.
Selleks poleks vaja ainult pastorit -
seda saaksid kõik koguduseliikmed teha.
Aga tänapäeval on pikalt mindud selles suunas,
et on olemas kiriklik hierarhia,
kus preesterkond ja õpetajad tegutsevad.
Ülejäänud istuvad vaikselt ja kuulavad, mida õpetaja räägib.
Aeg on nii kaugel, et ma annan sulle nüüd sõna.
Ütle vaatajatele, mida Jumala Vaim sulle annab.
Tahan öelda kõigile,
et andkem endid täielikuks ohvriks Jumalale.
Sest see on kõige tähtsam,
et Jumal saaks valitseda kogu me olemust.
Täitugem Püha Vaimu -ja tulega, kogedes Jumala ehtsat väge,
nii et Jumala Sõna võtaks meis kuju.
Ja kui Jumala Sõna võtab meis kuju, siis on meil ka hea tööd teha
ning minna õnnelikult edasi.
Võitlusi tuleb kindlasti.
Kuid ma olen kogenud, et Jumala vägi on kõikjal kaasas.
See on minu jaoks suur asi ja ma soovin seda kõigile teilegi.
Need, kes ei tunne Jeesust,
peaksid ennekõike andma oma elud Jeesusele.
See on inimeste elus kõige tähtsaim asi.
Aitäh Hannu selle lühikese vestluse eest,
kuigi saime nii mõndagi selles saates teada.
Sa oled põhimõtteliselt pensionil,
aga oled ikka Kokemäe koguduse pastor.
Samas rändad mööda Soomet ja muud maailma ringi.
Niisiis, pole ka pensionil olles sellest tööst kuhugi pääsu
ja sa vist ei tahagi.
Õnnistusi siis ja jõudu ning juhtimist sulle selleks tööks!
Aitäh! Ja õnnistusi ka teile ja TV7-le! Palvetame jätkuvalt selle töö eest.
Kui soovid toetada Eesti TV7 tööd, helista 900 1777 (Kõne hind 7 euri)
Võid ka annetada pangaülekandega, leides me andmed www.tv7.ee Aitäh!
Tõlge: Raul Jürimaa